De la 31 martie polițiștii din Alba, dar și cei din restul țării, au în dotare o nouă aplicație: eDac. Este vorba despre o aplicație care poate scana și afișa în timp real datele de pe buletine.
Pentru a face cunoscută noua aplicație în rândul șoferilor, polițiștii din Alba au organizat o acțiune. Aceștia au tras pe dreapta șoferii care s-au trecut sâmbătă seara, prin zona Colegiului HCC.
Polițiștii le-au cerut șoferilor documentele, iar acestea au fost scanate cu noua aplicație eDAC.
Pe scurt este o modalitate prin care datele de pe buletine pot fi verificare foarte ușor. Aplicația este conectată la o bază de date, iar informațiile despre persoana care a oferit buletinul sunt oferite în timp real.
Ce este EDAC
De asemenea în aplicație va fi afișată și o fotografie a persoanei care apare a fi posesorul actului de identitate sau a pașaportului. În acest fel, polițiștii pot face o comparație.
Dacă o persoană este dată în urmărire, acesta va figura cu mandat de urmărire, sau arestare, pe aplicație.
Aplicația este folosită de pe dispozitive mobile: smartphone, tabletă).
eDac a fost făcut operațional odată cu intrarea României în spațiul Schengen începând de duminică, 31 martie, cu granițele aeriene și maritime.
Urmăriți Alba24.ro și pe Google News
Dacă ți-a plăcut articolul: